Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
9 ต.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 10.07 จุด (0.59%) ปิดภาคเช้าที่ 1,706.29 จุด ด้วยมูลค่าการซื้อขาย 24,578.91 ล้านบาท
Most Positive Impact: PTTEP (+1.57 จุด), PTT (+1.41 จุด), KBANK (+0.95 จุด)
Most Negative Impact: CPN (-0.33 จุด), LH (-0.24 จุด), MTC (-0.21 จุด)
แนวโน้มตลาดบ่าย
ตลาดหุ้นไทยภาคเช้ารีบาวด์หลังถูกขายติดต่อกันหลายวัน โดยกลุ่มที่แรงซื้อกลับเข้ามาโดดเด่น คือ กลุ่มพลังงาน (+5.06 จุด) และกลุ่มธนาคาร (+1.64 จุด) นอกจากนี้มีกลุ่มอื่นๆที่ปรับตัวเพิ่มขึ้น เช่น ขนส่ง (+0.72 จุด) พาณิชย์ (+0.71 จุด) ปิโตรฯ (+0.68 จุด) ส่วนกลุ่มที่ปรับลดลง ได้แก่กลุ่มการเงิน (-0.48 จุด) และอสังหาฯ (-0.23 จุด)
กลุ่มการเงินปรับตัวลดลงคาดมาจากความกังวลจะเกิดการแข่งขันที่รุนแรงหลัง BAY แบ่งขายหุ้นเงินติดล้อ 50% โดยหวังว่าพันธมิตรใหม่จะช่วยเสริมธุรกิจให้แข็งแกร่งขึ้น
อย่างไรก็ดีเรามองการปรับลดลงของ MTC เป็นจังหวะในการซื้อเนื่องจากเรามองว่าบริษัทมีความได้เปรียบเหนือคู่แข่งรายย่อยบนข้อกำหนดใหม่ของธปท. ด้วยอัตราผลตอบแทนที่ 23% ต่ำกว่าที่กำหนดทำให้ไม่ต้องปรับตัวมากนักและยังมีพื้นที่ในการปรับเพิ่มขึ้น คาดกำไรสุทธิไตรมาส 3/2561 เติบโตขึ้น 49% YoY และ 6% QoQ ด้วยแรงขับเคลื่อนหลักจากสินเชื่อที่ขยายตัวขึ้น 40% YoY และ 9% QoQ
ประเด็นน่าติดตามทางฝั่งสหรัฐ ในวันพรุ่งนี้จะมีการรายงานตัวเลข PPI ประจำเดือน ก.ย. โดยตลาดคาดการณ์ไว้ที่ 2.8% YoY ต่อด้วยวันพฤหัสบดีติดตามสินค้าคงคลังน้ำมันดิบ และตัวเลข CPI ประจำเดือน ก.ย. ซึ่งคาดไว้ที่ 2.4% YoY นอกจากนี้ในวันศุกร์จีนจะมีการรายงานดุลการค้าประจำเดือน ก.ย.
หุ้นแนะนำ TISCO GFPT LH